stanford-oval/wikipedia huggingface dataset:
טירת רוזנאו (קובורג)
כיום > יורשים

יורשי משפחת הדוכסות, ובראשם אנדראס, נסיך סקסה-קובורג-גותה, מתגוררים כיום בטירת קלנברג, השוכנת בקרבת מקום.
הערות שוליים

↑  Klüglein, Norbert (1991). Coburg, Stadt und Land (German). Verkehrsverein Coburg. p. 151.
↑  Velikoknyazheskaya Crypt (אורכב 14.12.2010 בארכיון Wayback Machine) at encspb.ru (in Russian)
↑  Rosenau Palace at schloesser.bayern.de
↑  Gordon McLachlan, The rough guide to Germany (2004)p. 187-188 online
| --- | --- |
בקרת זהויות :  GND: 4753540-4 
חזית (פירוט) של ספרו של פרנאו משנת 1707
הדוכס ארנסט הראשון, שחי בטירה בתחילת המאה ה-19
הנסיך אלברט, נולד ברוזנאו, ציור משנת 1842
עמוד הטורניר
חגי קרן צבי

| --- | --- |

 לידה:  1937 תל אביב
 פטירה:  2 במרץ 2025 (בגיל 88 בערך)
 מקום קבורה:  בית העלמין ירקון
 עיסוק:  עיתונאי ספורט
 מעסיק:  ידיעות אחרונות
 בת זוג:  עדית קרן צבי
חגי קרן צבי (1937 – 2 במרץ 2025) היה עיתונאי ספורט ישראלי, שסיקר את ענפי הכדורגל, הכדורסל והטניס עבור העיתון "ידיעות אחרונות" במשך חמישה עשורים.
ביוגרפיה

קרן צבי נולד בשנת 1937 בתל אביב. בשנות ה-60 החל את דרכו בעולם העיתונות והצטרף ל"ידיעות אחרונות". בתחילת דרכו היה אחראי על סיקור הספורט העולמי, בתקופה שבה נדרשו קשרים בינלאומיים ענפים כדי להביא ידיעות ותוצאות מאירועים גדולים ברחבי העולם. בהמשך סיקר את ענפי הכדורגל והכדורסל בישראל, ונסע כשליח העיתון לאליפות אסיה בטהרן. בשני העשורים האחרונים לקריירה שלו התמקד בסיקור הטניס הישראלי והעולמי.
לאחר פרישתו מעולם העיתונות, הקדיש את זמנו לפעילות פילנתרופית.
חיים אישיים

קרן צבי היה אב לשלושה ילדים, בהם עדית קרן צבי, שהייתה אלופת ישראל בטריאתלון ובמרתון. הוא הותיר אחריו תשעה נכדים ושני נינים.
חגי קרן צבי הלך לעולמו ב-2 במרץ 2025, בגיל 88. הלווייתו נערכה בבית העלמין ירקון.
הערות שוליים

1 2 3 4  עיתונאי "ידיעות אחרונות" חגי קרן צבי הלך לעולמו בגיל 88, באתר ynet, 2 במרץ 2025
↑  הלך לעולמו עיתונאי "ידיעות אחרונות" חגי קרן צבי, באתר ynet, 2 במרץ 2025
מאזיר

מאזיר (בבלארוסית: Мазы́р; ברוסית: Мозырь, מוזיר; בפולנית: Mozyrz, מוזיז', ביידיש: מאזיר) היא עיר במחוז הומל שבבלארוס, על גדת נהר פריפיאט, בה התקיימה עד השואה קהילה יהודית גדולה.
תולדות היישוב

מאזיר נזכרת לראשונה במאה ה-12, ובמאה ה-13 נכבשה בידי הדוכסות הגדולה של ליטא. בשנת 1577 הוענקו ליישוב זכויות עיר. בחלוקת פולין בשנת 1793 נכללה העיר בתחום האימפריה הרוסית.
יהודי מאזיר

בנובמבר 1920 נערך בעיר פוגרום, בו נרצחו כ-30 יהודים, תוך אונס נשים ושוד רכוש. טרם פרוץ מלחמת העולם השנייה נמנו בעיר כ-6,300 יהודים, כחמישית מתושביה.
ב-22 באוגוסט 1941, במהלך מבצע ברברוסה, נכבשה העיר בידי הגרמנים, ואלו החלו מיד במעשי רצח בקרב יהודיה, תוך רצח כ-200 יהודים ב-10 בספטמבר 1941. ב-27–28 בספטמבר 1941 התרחשה ההשמדה הגדולה הראשונה: חלק מהיהודים נרצחו ממש בבתים וברחובות, אחרים נאספו בקבוצות של 30–40 איש והוסעו לבית הקברות. אנשים נאלצו לחפור את קבריהם ואז נורו. כ-1,000 בני אדם מתו במהלך פעולה זו. בסתיו ובחורף 1941 טבעו בנחל פריפיאט כ-700 קורבנות יהודים.
ב-31 באוגוסט 1941, 21 יהודים התכנסו בתוך בית ברחוב פושקין. הם שפכו קרוסין על קירות הבית והציתו אותו באש, כשכל האנשים בפנים. מטרתם של האנשים הייתה לברוח מהמוות בידי הנאצים. התקרית כונתה בשם "מצדה בלארוסית".
בסוף שנת 1941 רוכזו יהודי העיר בגטו מוקף גדר תיל שהוקם בה, אליו הובאו גם יהודי כפרי הסביבה. ב-7 בינואר 1942 נרצחו כל יושבי הגטו, בין 1,150 ל-1,500 איש, ליד הכפר הסמוך בוברי, חלקם בירי וחלקם בהטבעה בנהר פריפיאט.
מבין היהודים במאזיר שהיוו כ-36 אחוז מכלל האוכלוסייה בעיר לפני מלחמת העולם השנייה, כמעט כולם הושמדו בגטו.
הערות שוליים

↑  Мозырь (Беларусь) в годы Холокоста, Яд Вашем
↑  Тысячи преступлений, совершенных нацистами в Мозырском районе, зафиксированы документально, Правда Гомель, ‏06.12.2022
| --- | --- |
בקרת זהויות :  NLI: 987007560239705171  LCCN: n88221352  NKC: ge571404  VIAF: 156049548   WorldCat (עם VIAF): 156049548 
אנדרטה לזכר קורבנות מאזיר בשואה.
הכוחות המיוחדים של הממלכה המאוחדת

| --- | --- |

 פרטים
 מדינה:  הממלכה המאוחדת הממלכה המאוחדת
 שיוך:  הכוחות המזוינים של בריטניה
 סוג:  כוחות מיוחדים
 בסיס האם:  RHQ Credenhill, הרדפורד מערב המידלנדס
 אירועים ותאריכים
 תקופת הפעילות:  1987–הווה (כ־38 שנים)
 נוצרה מתוך:  מנהלת כוחות אוויר מיוחדים (SAS)
 נתוני היחידה
 ייעוד:  מבצעים מיוחדים
 פיקוד
 יחידת אם:  משרד ההגנה
 יחידות בת:  SAS, SBS, SRR, SFSG, רגימנט הקשר ה-18 (UKSF), JSFAW
 דרגת המפקד:  מייג'ור גנרל
"הכוחות המיוחדים של הממלכה המאוחדת" (באנגלית: United Kingdom Special Forces; בראשי תיבות: UKSF) הוא שמה של מִנהָלָה במשרד ההגנה הבריטי (MOD) המופקדת על הכוחות המיוחדים של בריטניה. המִנהָלָה מהווה מרכיב בפיקוד האסטרטגי ‏ UKStratCom.
בראש המִנהָלָה עומד "מנהל הכוחות המיוחדים" (Director Special Forces בראשי תיבות DSP), קצין בדרגת מיג'ור גנרל, המפקד על הכוחות המיוחדים של בריטניה. תפקידה של המנהלה להכשיר ולהפעיל את הכוחות המיוחדים מכל זרועות הכוחות המזוינים בים, באוויר וביבשה "לביצוע מבצעים מיוחדים בהתראה קצרה ברחבי העולם, בסביבות מאתגרות ובסיכון גבוה, לתמיכה באינטרסים של בריטניה".
בחוק הבריטי, "כוחות מיוחדים" פירושם "אותן יחידות של הכוחות המזוינים של הכתר אשר שמירת יכולותיהן היא באחריות מנהל הכוחות המיוחדים או אשר כפופות באותה עת לפיקודו המבצעי של אותו מנהל."
הקמת ה-UKSF נועדה, בין היתר, לשפר את שיתוף הפעולה בין הקומנדו של הצבא ה-SAS, לבין הקומנדו הימי של חיל הנחתים ה-SBS. ליחידות יש תהליך מיון משותף והם מבצעות פעולות משותפות.
מרכיבי ה-UKSF > שירות אוויר מיוחד (SAS)

SAS 22 הוא רגימנט הקומנדו הסדיר ב-UKSF. הוא כולל בין 400 ל-600 איש. על היחידה מפקד קצין בדרגת קולונל.
ברגימנט ארבע פלגות בפיקוד קצין בדרגת מייג'ור. הפלגה מורכבת מצוותים בני 16 לוחמים בפיקוד קצין בדרגת קפטן. כל אחד מהצוותים מתמחה בטקטיקת חדירה והסתננות בתחום מסוים: צוות אווירי מתמחה בצניחה טקטית. צוות סירות בפעולות אמפיביות. צוות ניוד בנהיגת שטח מבצעית וצוות הרים המתמחה בלוחמה הררית.
מרכיבי ה-UKSF > שירות סירות מיוחד (SBS)

ב-SBS משרתים כ-100–250 לוחמיי קומנדו ימי. על היחידה מפקד קצין בדרגת לוטננט קולונל. היא מחולקת לפלגות בפיקוד קצינים בדרגת מייג'ור. הצוותים בפלגה בנויים בדומה ל-SAS, מ-16 לוחמים. הם מתחלקים לחוליות סיור של ארבעה לוחמים, חוליית קאנו של שני לוחמים או חוליה של 8 איש (סירה מלאה). על חוליה זו מפקד לוטננט.
מרכיבי ה-UKSF > רגימנט הסיור המיוחד (SRR)

תפקידו לבצע סיורים מיוחדים, תצפיות, ציתות (COMINT), מעקב ומתן מודיעין צמוד "בעין" (HUMINT).
מרכיבי ה-UKSF > קבוצת תמיכה בכוחות מיוחדים (SFSG)

תפקידיה כוללים: הפעלת כוח תגובה מהירה לפעולות ה-SAS וה-SBS, הגנה ובידוד אזור הפעולה, השתתפות בפשיטות רחבות היקף לצד כוחות ה-SAS וה-SBS, ביצוע תקיפות משניות ופשיטות הסחה וחסימת התקפות נגד.
בנוסף, הקבוצה מסייעת ומייעצת בארגון והדרכה של כוחות ביטחון מקומיים והגנה מפני טרור ואיומים אחרים על הביטחון הפנימי והיציבות המקומית.
מרכיבי ה-UKSF > רגימנט הקשר ה-18 (UKSF)

אנשי הרגימנט מאומנים בכל היבטי התקשורת השליטה והבקרה כולל תקשורת מאובטחת, לוחמה אלקטרונית (EW), מודיעין אותות (SIGINT) ומודיעין תקשורת (קומינט).
מרכיבי ה-UKSF > כנף תעופה לכוחות מיוחדים משולבים (JSFAW)

ה-Joint Special Forces Aviation Wing) JSFAW) היא כנף משותפת לחיל האוויר ולצבא לתמיכה במבצעי הכוחות המיוחדים של בריטניה.
טייסת 7 – מפעילה מסוקי סער CH-47 צ'ינוק
טייסת 658 AAC (בעבר ACC 8) – מפעילה צי של מסוקי Dauphin 2 ו-Gazelle AH1
מרכיבי ה-UKSF > כוחות מילואים (UKSF (R

(SAS 21 (R
(SAS 22 (R
(SBS (R
טייסת קשר 63 (UKSF)
מיון והכשרה

המתגייסים מגיעים מרחבי בריטניה, אירלנד, נפאל וחבר העמים, והם כוללים גם חיילים סדירים וגם חיילי מילואים. אף על פי שרובם גברים, נשים משרתות בכמה יחידות הכוחות המיוחדים הממלאות תפקידים זהים לחבריהן הגברים.
קורס "תדריך והכנה לכוחות המיוחדים" מוצע לציבור. הקורס מתקיים חמש פעמים בשנה והוא נמשך שבוע. הוא כולל תדריכים על התפקידים בכוחות המיוחדים ועל תהליך המיון, מבחנים בניווט מפה ומצפן, שחייה, עזרה ראשונה וכושר קרבי. בסיום השבוע ניתנת הערכה על סיכוי ההצלחה במיון ותוכנית אימונים אישית כהכנה למבדקים.
ליחידות המילואים 21 ו-23 SAS ו-(SBS(R מתקבלים גברים ונשים עד גיל 42 גם ללא שירות צבאי קודם אך יהיה עליהם לעבור הכנה הכוללת אימונים המתנהלים בלילות וסופי שבוע לאורך כשנה, לפני שיוכלו לגשת למבדקים ליחידות המילואים ב-(UKSF(R. לאחר שהתקבלו ל-(UKSF(R, החיילים יכנסו לתקופת התמחות של 36 חודשים הכוללת קורס צניחה, קורס תקשורת וקורס הישרדות (SERE), בסיומה יתקבלו ליחידות המילואים 21 ו-23 SAS.
ליחידות הסדירות 22 SAS ו-SBS, מתקבלים מועמדים מכל שלוש זרועות הכוחות המזוינים, אך בעיקר מהצבא ומחיל הנחתים. הם נדרשים לוותק של 18 חודשים ביחידותיהם. חיילים בשרות סדיר מתקבלים עד גיל 35 והם חייבים ביתרת שירות של 39 חודשים מגמר המיון.
הכשרת מועמדים לכוחות המיוחדים לשירות סדיר או מילואים ביחידות SAS, SBS, SRR מתבצעת בתהליך אימונים ממיין. המיון מתבצע פעמיים בשנה ונמשך כשבעה חודשים. זהו אחד מקורסי ההכשרה הצבאיים התובעניים ביותר בעולם. מבחן של כוח, סיבולת ונחישות. הוא מורכב ממספר שלבים:
שלב כושר גופני (ארבעה שבועות)
שלושת השבועות הראשונים מוקדשים לאימונים גופניים הדרגתיים ותרגילים ברמת קושי גוברת שנועדו לפתח יכולת פיזית וניווט. כל האימונים מכינים ל"שבוע המבדקים", שהוא השבוע הרביעי והאחרון של הקורס. "שבוע המבדקים" מורכב מחמישה מסעות של בין 23 ל-28 ק"מ שנערכים ברציפות ולאחריהם מסע סיכום של 64 ק"מ החייב להסתיים תוך 20 שעות. לפני מסע הסיכום נדרשים המועמדים לעבור מבדקי מים הכוללים קפיצה למים מגובה 10 מטר עם חגור מלא וציוד, שחייה של 200 מטר, דשדוש של 5 דקות וצלילה לעומק 10 מטר.
שלב אימון ג'ונגל – קורס טקטיקה ונוהלי פעולה (9 שבועות)
מי שעובר את שלב הכושר ממשיך לתקופת הדרכה והערכה אינטנסיבית של טקטיקות, טכניקות ונהלים כולל אימוני נשק. רוב האימון מתקיים בלב הג'ונגל בבליז, והוא בוחן התמודדות עם מצבי לחץ גופני ונפשי. המועמדים לומדים את יסודות ההישרדות והסיור מאחורי קווי האויב.
שלב אימון תעסוקה (14 שבועות)
שלב זה מספק כישורים נוספים הדרושים לשירות בכוחות המיוחדים והוא כולל את הקורסים הבאים:
מעקב וסיור (שבועיים)
הישרדות קרבית (שבועיים)
צניחה (ארבעה שבועות)
לוחמה בטרור (3 שבועות)
קשר (שבוע)
סיור (2 שבועות)
שלב אימון הכנה לשבי (4 שבועות)
השלב האחרון בתהליך המיון הוא קורס SERE רמה C החושף את החניכים לתנאי שבי. האימון מתקיים ב"מעבדת סימולציה" והוא כולל שיטות חקירה מגוונות עם בידוד, תנאים קשים, כליאה בצינוק, לחץ, ו"הדמיות עינויים". אנשי ה-SFSG משמשים כוח אדום (ביום אויב) במרדף אחרי החניכים הנמלטים במטרה לתפסם ולקחתם "בשבי".
עם תום המבדקים מועמדי ה-SAS ו-SBS מתפצלים להתמחויות מיוחדות: המועמדים ל-SBS עוברים קורס צלילה ושחייה קרבית ואנשי SAS עוברים הכשרות טקטיות מיוחדות נוספת. הם מוצבים לאימוני המשך בקורס אימון מבצעי במסגרת ה-SBS או 22 SAS. חלקם יוחזרו ליחידותיהם לאחר שלא עמדו בדרישות קורס האימון המבצעי.
פחות מ-10% מסיימים בהצלחה את כל השלבים וזוכים בכומתת הבז' עם סמל הפגיון המכונף.
כוחות תמיכה נוספים

טייסות הנותנות סיוע ישיר ל-UKSF:
טייסת 47 – מפעילה מטוסי הרקולס C-130J
טייסת מיוחדת "חתול בר" – מפעילה מסוקי AW159 Wildcat
טייסת 651 ACC – מפעילה מטוסי Defender למשימות ISTAR (מודיעין, מעקב, רכישת יעד, וסיור)
כוח המסוקים של הקומנדו הימי (CHF) – מפעיל מסוקי Sea King Commando. הכוח מורכב משלוש טייסות של חיל הים (845, 846, 847 NAS) ומספק תחת פיקוד אחד תמיכה במסוקים ל-SBS ולשאר יחידות UKSF, ולשלוש חטיבות הקומנדו.
טיסת הצי 815 NAS מפעילה מפעילה מסוקי AW159 Wildcat למלחמה בטרור ימי.
טייסת 771 NAS מפעילה מסוקי Sea King למשימות חיפוש והצלה (SAR) מלחמה בטרור ימי.
כוחות מיוחדים אחרים > טייסת E

טייסת E היא יחידת כוחות מיוחדים משותפת למבצעים חשאיים של-UKSF ושירות המודיעין החשאי (SIS).
ראו גם

חטיבת המבצעים המיוחדים של הצבא
כוחות המבצעים המיוחדים של ארצות הברית
יחידות מובחרות בצה"ל
הכוחות המיוחדים של רוסיה
פיקוד המבצעים המיוחדים של צרפת
הערות שוליים

↑  דירקטורט directorate
↑  Strategic Command, Strategic Command, GOV UK, הוא פיקוד רב מימדי המרכז יכולות משותפות כגון שירותי רפואה, הכשרה ואימונים, מערכות מודיעין ומידע המפותחות ומנוהלות בתחומי הקרקע, הים, האוויר, החלל והסייבר. הוא גם אחראי לפעולות משותפות מעבר לים.
↑  United Kingdom Special Forces (UKSF), Elite UK Forces
↑  UK Special Forces, GOV UK
↑  Blackstone's Statutes on Criminal Law 2019-2020, ISBN 978-0198838715
↑  "UK Special Forces: Accountability in Shadow War – Oxford Research Group". נבדק ב-21 ביולי 2016. {{cite web}}:  (עזרה)
↑  Special Air Service (SAS) - Organisation, Elite UK Forces
↑  Special Forces Support Group (SFSG), Elite UK Forces
↑  18 (UKSF) Signals Regiment, Elie UK Forces
↑  Joint Special Forces Aviation Wing, Elite UK Forces
↑  "JSFAW - Responsibilities and Composition". Royal Air Force. אורכב מ-המקור ב-27 בפברואר 2014. {{cite web}}:  (עזרה)
↑  "658 Squadron AAC". Facebook. Army Air Corps. 2 בספטמבר 2013. נבדק ב-30 ביוני 2019. {{cite web}}:  (עזרה)
↑  How do the Special Forces recruit, National Army Museum
1 2  21 & 23 SPECIAL AIR SERVICE (SAS), אתר הצבא הבריטי
1 2  UK Special Force Selection, Boot Camp & Military Fitness Institute
1 2  SERE רמה B ראו ערך מורחב להלן
↑  UKSF Aviation, Elite UK Forces
↑  E Squadron, Elite UK Forces
מבנה המערך
מיכאל מילר

מיכאל מילר (בגרמנית: Michael Müller; נולד ב-9 בדצמבר 1964) הוא פוליטיקאי גרמני המשמש כחבר בבונדסטאג וכיהן כראש עיריית ברלין במשך 7 שנים.
מילר, חבר המפלגה הסוציאל-דמוקרטית של גרמניה (SPD, אס-פה-דה) היה בעברו יושב ראש הסיעה בבית הנבחרים של ברלין ומילא מראשית העשור השני של המאה ה-21 תפקידי מפתח במנגנון העירוני של ברלין. מאז ה-11 בדצמבר 2014 עד דצמבר 2021 כיהן כראש עיריית ברלין.
ב-2017 הודיע מרכז שמעון ויזנטל כי הוא שוקל לכלול את מילר ברשימה השנתית של "עשרת האנטישמים והאנטי-ישראלים הנוראים ביותר", זאת על רקע אי-התגייסותו למאבק נגד תנועת BDS. בתגובה התייצבו ראשי הקהילה היהודית בגרמניה לצידו של מילר.
מילר ניהל יחד עם אביו בית דפוס קטן, הוא נשוי ואב לשניים.
ליאת בן-דוד

| --- | --- |

 לידה:  6 במרץ 1960 (בת 64) 
 מדינה:  ישראל 
 מקום לימודים:  מכון ויצמן למדע 
 שפות היצירה:  עברית 
 www.liatbd.com
 
ליאת טיבר בן דוד (נולדה ב-6 במרץ 1960) היא סופרת, מפתחת תוכניות לימודים ואשת חינוך ישראלית. כיהנה כמנכ"לית מכון דוידסון, ובעברה הייתה מנכ"לית קרן וולף. בהשכלתה היא דוקטור לביולוגיה מולקולרית ממכון ויצמן.
ביוגרפיה

בשנות ה-90 הייתה ממובילי תוכנית הלימודים במדע וטכנולוגיה לבית הספר היסודי (מב"ט), תוכנית העוסקת בהוראת מדע וטכנולוגיה בגישה הומניסטית-חברתית, מתוכנית זו הוקם בהמשך "המרכז הארצי למורי מדע וטכנולוגיה בחטיבת-הביניים" (מוחו"ט) שבשנת תשס"א אף עמדה בראשותו.
היא פיתחה למעלה מ-19 ספרי לימוד לתלמידים ולמורים בנושאים שונים, כגון - בריאות, רבייה, תזונה, אסטרונומיה, תעשייה, גישות חינוכיות ועוד.
בנוסף כתבה גם שני ספרי ילדים, שני ספרי הגות ורומן למבוגרים.
בשנת 2001 יצאה לשליחות קהילתית מטעם הסוכנות היהודית בפלורידה, שם הקימה וניהלה מרכז לתוכניות ישראל ועסקה בהסברה ובחינוך יהודי-ציוני.
עד אפריל 2011, ליאת ניהלה את "מרכז ידע אשלים" (מיד"א), מיסודו של הג'וינט, המיועד לאנשי מקצוע מתחומי-דעת שונים העובדים עם ילדים ונוער בסיכון.
בשנים 2011–2017 כיהנה כמנכ"לית קרן וולף - קרן לקידום המדע והאמנות לטובת האנושות. במסגרת זו, יזמה והובילה פעילויות מגוונות להנגשת המדע והאמנויות, כפי שמשתקפים בהישגי זוכי הפרסים והקשר שלהם לחיי היומיום, לבני נוער ולקהל הרחב.
ב- 2017 החלה לכהן כמנכ"לית מכון דוידסון לחינוך מדעי, הזרוע החינוכית של מכון ויצמן למדע, וכיהנה בתפקיד זה עד ספטמבר 2024.במסגרת זו, יזמה את הקמתן ווהובילה תוכניות ופעילויות חינוכיות חדשניות ופורצות דרך שונות, ובהן: הקמת המכינה הקדם-צבאית-מדעית הראשונה בישראל, "אופקים למדע", בעיר אופקים ולאחר מכן עם שלוחה גם בנתיבות; תכנונו והקמתו מחדש של גן המדע ע"ש קלור, מוזיאון מדע בתפיסה פדגוגית-תוכנית ייחודית בארץ ובעולם; הנגשת מדע לציבור הרחב במגוון דרכים מולטידיסציפלינריות, ובכלל זה - סדרות ספרים, פעילויות והרצאות; ועוד. בשנים אלה גם העבירה שתי הרצאות במסגרת TEDx, האחת בנושא אינטליגנציה טכנולוגית אנושית והשנייה בנושא המהפכה הנדרשת במערכות חינוך.
בין השנים 2021-2024 הייתה חברה בוועדת החינוך של המולמו"פ - המועצה הלאומית למחקר ופיתוח; ועמדה בראש תת-הוועדה לבחינת טיפוח המורים ואיכותם. ב-2024, הוועדה הגישה לשר החינוך את המלצותיה לשינוי פני החינוך המדעי בישראל.
מאז שנת 2001 היא מפרסמת טור שבועי קבוע באינטרנט בשם 'רגע לפני שבת'. היא מנהלת שני בלוגים: בלוג אישי ובו שירים, סיפורים קצרים, הטור "רגע לפני שבת", ועוד; ובלוג באתר הבלוגיה של עיתון "הארץ", בו היא עוסקת בנושאי חינוך, מדע ופילוסופיה. בנוסף, היא משתתפת קבועה בתוכנית הרדיו "שלושה שיודעים" בכאן תרבות, בפינה על פרשת השבוע.
בשנת 2022 יצא לאור ספרה "סיפור חיינו: סודות ההצלחה של ההומוספיאנס" בשפה האנגלית בהוצאת World Scientific Press העולמית. הספר זכה בשבחים ובפרסים בארצות הברית. ב-2024 הוא תורגם לעברית ויצא לאור בהוצאת סיגליות.
מסוף 2024 משמשת כיועצת לענייני חינוך, תרבות והנגשת מדע לארגונים שונים, ומרצה במסגרות אקדמיות וציבוריות.
יצירותיה > ספרי לימוד (רשימה חלקית)

ללכת על כוכב-לכת - אסטרונומיה לכיתות ד-ה, עם ד"ר רבקה ברנד, הוצאת רמות
נושמים לרווחה - בריאות ונשימה לכיתות ד-ה, עם ד"ר מירי דרסלר, הוצאת רמות
פותחים שולחן - בריאות ותזונה לכיתות ה-ו, עם ליאורה ביאלר, הוצאת רמות
גלגל החיים - רבייה לכיתות ח-ט, עם ד"ר סמדר רייספלד, הוצאת רמות
עיין ערך חיים - מאפייני חיים לכיתות ז-ח, עם ד"ר מירי דרסלר, הוצאת רמות
תעשייה ואיכות הסביבה - יחידת לימוד לחטיבות הביניים, הוצאת תעשיידע
תעשייה ובריאות - יחידת לימוד לחטיבות הביניים, הוצאת תעשיידע
מבט לפרשות השבוע והחגים: רגע לפני שבת - יחידת לימוד לחט"ב ולחט"ע, הוצאת רכס
יצירותיה > פרוזה

חמדת אמהות - רומן היסטורי: סיפורן של ארבעה דורות של נשים במהלך 100 שנות ציונות, הוצאת לוטם (יצא לאור גם בשפה האנגלית בשנת 2004 תחת השם "YAHRZEIT")
על צפרדעים, נקודות ופסים - ספר ילדים, הוצאת גרפאור-דפטל
איך הצילו הצפרדעים את הבצה - ספר ילדים, הוצאת גרפאור-דפטל
"רגע לפני שבת" - ספר הגות, שירה וסיפורת, הוצאת רכס
סיפור חיינו: סודות ההצלחה של ההומוספיאנס - ספר הגות ועיון, הוצאת סיגליות;
Story of our lives: Homo Sapiens secrets of success - הוצאת WSP
הערות שוליים

↑  קריאת ביניים - ביטאון למורי מו"ט בחט"ב, באתר web.archive.org, ‏2016-03-03
↑  גלי וינרב, ‏עידן המורים המדברים נגמר: מנכ"לית מכון דוידסון בשיחה לקראת פתיחת שנת הלימודים, באתר גלובס, 25 באוגוסט 2020
| --- | --- |
בקרת זהויות :  NLI: 987011218790705171  BnF: cb171581027 (data)  GND: 128457668X  ISNI: 0000 0000 6996 7165  LCCN: no2022049344  VIAF: 97187671   WorldCat (עם VIAF): 97187671
בלגיה

עיר הבירה בריסל
בֶּלְגִיָּה (נקראת רשמית: ממלכת בלגיה, בהולנדית: België "בֶּלְחִייֶה", בצרפתית: Belgique "בֶּלְזִ'יק", בגרמנית: Belgien "בֵּלְגִּיֵן") היא מדינה באירופה, אחת מארצות השפלה ובירתה היא בריסל. המדינה היא פדרציה המורכבת משלושה אזורים: פלנדריה, ולוניה, ומחוז בריסל. במדינה שתי קהילות עיקריות המוגדרות על בסיס שפתם: דוברי הולנדית (הפלמים) ודוברי הצרפתית (ואלונים), ובנוסף קהילת דוברי גרמנית. שפות אלה הן השפות הרשמיות במדינה. בלגיה היא מונרכיה חוקתית ודמוקרטיה פרלמנטרית, וראש המדינה הוא המלך פיליפ. המדינה גובלת בהולנד בצפון, בגרמניה ובלוקסמבורג במזרח, ובצרפת בדרום, והיא שוכנת לחופי הים הצפוני במערב. בצפון־מערבהּ שוכנת הממלכה המאוחדת. בלגיה היא אחת המדינות המייסדות של האיחוד האירופי וחברה בברית נאט"ו.
הניב ההולנדי המדובר בפלנדריה נקרא "פלמית" בלשון הדיבור, אך במסמכים רשמיים השפה נקראת "הולנדית"; היא שונה מן השפה המדוברת בהולנד בעיקר במבטא ובביטויים הנפוצים. מאז החתימה על איחוד השפות ההולנדיות פותחו מילון משותף וכללי תחביר אחידים שצמצמו עוד יותר את ההבדלים המעטים שהיו בין השפות.
היסטוריה

באזור בלגיה של היום חיו לפני כאלפיים שנה שבטים קלטים וגאלים. בשנת 57 לפני הספירה הרחיב יוליוס קיסר את כיבושי האימפריה הרומית והגדיל את שטחה עד לאזור "גאליה-בלגיקה", אזור החופף לשטחי בלגיה והולנד של היום, אך במאה הרביעית מסר הקיסר יוליאנוס את גאליה-בלגיקה לפרנקים. במאה השביעית המירו בני המקום את דתם לנצרות, ובמהלך ימי הביניים שלטו ממלכות סמוכות שונות על בלגיה, יחד עם שאר ארצות השפלה.
במאה ה-14 הגיע תור הזהב של אזורים שונים בבלגיה שהיו בשליטת דוכסות בורגונדיה הצרפתית. בתקופה זו פרחו הכלכלה, התעשייה והאומנות. הערים הפלמיות איפר, ברוז' וחנט שגשגו בזכות ייצור האריגים והבגדים, ובזכות הסחר בהם. בהמשך הפכה אנטוורפן לעיר נמל חשובה שאפשרה העברת סחורות לכל אירופה מהאיים הבריטיים ואליהם. באמצע המאה ה-15 הגיעה השקיעה. ארצות השפלה עברו לידי ספרד ההבסבורגית, ותושביהן פתחו במאבק ארוך נגד שלטונם של הספרדים הקתולים.
בשנת 1568 פרצה מלחמת העצמאות של מדינות השפלה, "מרד ארצות השפלה". מלחמה זו ארכה 80 שנה, ובסופה גירשו הולנד והמחוזות בני בריתה את הספרדים מעל אדמתם, ואילו בלגיה ולוקסמבורג נותרו בשליטת ספרד הקתולית ונודעו כארצות השפלה הדרומיות או הספרדיות. במסגרת חוזה אוטרכט (1713), שסיים את מלחמת הירושה הספרדית, עברו ארצות השפלה הספרדיות לידי אוסטריה. בעקבות המהפכה הצרפתית פלשו הצרפתים לאזור. הכיבוש הצרפתי היה הזרז להתבססות התנועה הלאומית הפלמית, שהתנגדה לשלטון צרפת. ארצות השפלה לשעבר הפכו לחלק אינטגרלי מצרפת, שחילקה אותן מחדש לתשעה חבלים.
בקונגרס וינה, אחרי תבוסת נפוליון ב-1815, האזור ניתן לממלכה המאוחדת של ארצות השפלה, אבל כעבור 15 שנה, בשנת 1830, התרחשה המהפכה הבלגית: המחוזות הדרומיים (הקתולים) של ארצות השפלה מרדו בשלטון ההולנדי הפרוטסטנטי. הם זכו בעצמאות, והקימו לראשונה את ממלכתם הנפרדת תוך כדי אימוץ השם הרומי של האזור בלגיקה/בלגיה. הבלגים שאפו להקים ממלכה עצמאית ופנו למלך צרפת בבקשה להכתיר את בנו למלך בלגיה. משסירב, הוצעה הממלכה לנסיך הגרמני לאופולד לבית סאקסה-קובורג-גותה (דודה של המלכה הבריטית ויקטוריה). ב-21 ביולי 1831, יום העצמאות הבלגי, הוכתר הנסיך לאופולד כלאופולד הראשון, מלך הבלגים, ובכך החלה שושלת המלוכה הבלגית.
במשך כ-85 שנה שגשגה בלגיה כממלכה קטנה אך מבוססת. בלגיה חששה להיבלע בידי אחת משכנותיה אגב מאבקי המעצמות הגדולות שבגבולותיה - גרמניה, צרפת והולנד, ולכן שמרה על מדיניות חוץ נייטרלית. למרות מדיניותה הנייטרלית, וההכרה בה על ידי פרוסיה, פלשו אליה הגרמנים ב-1914. פלישה זו ופשעי המלחמה שנלוו אליה היוו את העילה המיידית להצטרפות בריטניה למלחמה. כמה מהקרבות העקובים ביותר מדם במלחמת העולם הראשונה התחוללו על אדמת בלגיה, דבר שבא לידי ביטוי בשיר בשדות פלנדריה. (ראו גם בלגיה במלחמת העולם הראשונה).
במלחמת העולם השנייה נכבשה בלגיה כולה תוך 18 יום במהלך מתקפת-פתע גרמנית במאי 1940, ורוב שטחה שוחרר בספטמבר 1944.
בלגיה שלאחר מלחמת העולם השנייה נהנתה משגשוג כלכלי. היא הוכרזה כמקום מושבם של מטות האיחוד האירופי ונאט"ו (האמנה הצפון-אטלנטית) והדבר העלה את קרנה בתחום העסקים הבינלאומיים ושיפר את כלכלתה.
כיום מחולקת בלגיה לשני חלקים אתניים, פלמי וואלוני. האחדות הפוליטית, הבירה בריסל והאהדה לבית המלוכה, מחזקים את קיומה של בלגיה כמדינה אחת.
פוליטיקה

הפדרציה הבלגית היא מונרכיה חוקתית ודמוקרטיה פרלמנטרית. במהלך המאות ה-19 וה-20 עברה הממלכה הבלגית שינויים רבים במבנה השלטון, והמבנה הפדרלי הנוכחי, שמסדיר מחדש את אופן הרכבת הפרלמנט הפדרלי, אושר בשנת 1993. המבנה החדש מסדיר השתתפות בשלטון של נציגים משלוש רמות ממשל: השלטון המרכזי, המחוזות וקהילות השפה (שהרכבן חוצה מחוזות).
הפרלמנט הפדרלי מורכב משני בתים: הסנאט ובית הנבחרים. הראשון מורכב מנציגים משלוש רמות הממשל, שנבחרים בשיטות שונות, והוא כולל גם נציגים סמליים, חסרי זכות הצבעה - צאצאיו הישירים של המלך. מ-2013 אלה ארבעת ילדיו של המלך פיליפ. בית המחוקקים מורכב מנציגים של 11 המחוזות, שמיוצגים באופן יחסי. המגמה הנוכחית בבלגיה היא העברת סמכויות מהשלטון המרכזי לשלטון האזורי.
שלוש רמות הממשל, שלכל אחת סמכויות נפרדות, הן:
השלטון המרכזי - רשאי לעסוק בתחומים בהם האחידות הבלגית חשובה כדי לשמור על שוויון ואחדות כמו תקציבים, אכיפת החוק, משפט, ביטחון המדינה, מדיניות בתחום המטבע, המס, התחרויות והביטוח הלאומי.
שלושה מחוזות (יחידות פדרליות):
פלנדריה, בצפון בלגיה, דוברי הולנדית.
ולוניה, דרום בלגיה, דוברי צרפתית. השפה העתיקה ולונית, הקרובה לצרפתית, מדוברת אף היא, אולם היא הולכת ונכחדת. בוולוניה קיים גם מיעוט קטן דובר גרמנית.
בריסל שבה כ-80% דוברי צרפתית, כ-10% דוברי הולנדית, והשאר דוברי שפות אחרות. נתונים אלו הם הערכות בלבד, שכן מדיניות ממשלת בלגיה היא הימנעות מעריכת משאלי שפה. באופן רשמי בריסל דו-לשונית, והשוויון בין השפות נשמר בקנאות (ראו גם: עליית השפה הצרפתית בבריסל).
שלוש קהילות שפה :
הקהילה הפלמית מורכבת מתושבי אזור פלנדריה וכן מ-10% מתושבי אזור בריסל המדברים הולנדית - בסך הכל מהווה הקהילה הפלמית כ-55% מתושבי בלגיה.
הקהילה הוולונית מורכבת מתושבי ולוניה וכן מ-80% מתושבי אזור בריסל המדברים צרפתית - בסך הכל מהווה הקהילה הוולונית כ-33% מתושבי בלגיה.
הקהילה הגרמנית קטנה יחסית (פחות מ-100,000 איש במזרח ולוניה), אך שוות זכויות לשתי הקהילות האחרות ויש לה גופים מחוקקים משלה. הקהילות אחראיות לנושאי תרבות וחינוך וכן תחומים בהם הפעילות קשורה בהכרח לשפה.
צבא וביטחון

הכוחות המזוינים של בלגיה מהווים את הצבא הלאומי של בלגיה. הכוחות המזוינים של בלגיה נוסדו לאחר קבלת עצמאותה באוקטובר 1830. מאז לחמו הכוחות במלחמת העולם הראשונה, מלחמת העולם השנייה, המלחמה הקרה (מלחמת קוריאה וככוח כיבוש בגרמניה), קוסובו, סומליה ואפגניסטן. חיילי הקומנדו התערבו מספר פעמים במרכז אפריקה, במטרה לשמור על הסדר ולפנות אזרחים בעלי אזרחות בלגית. הכוחות המזוינים מורכבים מ-4 ענפים: יבשה, אוויר, ים ורפואה. הכוחות פעילים כיום בלבנון, אפגניסטן, מפרץ עדן ומבצעים פעולות נגד דאעש בעיראק. בלגיה נמנית עם המייסדות של ברית נאט"ו ב-1949.